钦定古今图书集成/明伦汇编/氏族典/第237卷 > 张定和
## 钦定古今图书集成/明伦汇编/氏族典/第237卷 > 张定和

按《隋书张定和传》：“定和字处谧，京兆万年人也。少贫
贱，有志节。初为侍官，会平陈之役，定和当从征，无以
自给，其妻有嫁时衣服，定和将鬻之，妻靳固不与，定
和于是遂行。以功拜仪同，遂弃其妻。是后数以军功
加上开府骠骑将军。从上柱国李充击突厥，先登陷
阵，贼刺之中颈，定和以草塞疮而战，神气自若。上闻”
而壮之。进位柱国，封武安县侯。炀帝嗣位，拜宜州刺
史，寻转河内太守。征拜左屯卫大将军。从征吐谷浑，
至覆袁川，与贼相遇，轻其众少，不被甲，挺身登山。贼
伏兵于岩谷下，发矢中之而毙。谥曰壮武。